《次夕雨作用子虚韵奉怀次颜知鱼轩小集》
宋代·沈与求

夹道缯山耸蜃楼，小轩终忆数条游。月将人意十分满，雨入溪光一派流。

静听屐声喧夜市，旋挑灯灺酝春愁。闭关不问阴晴事，时怪玄花掠病眸。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。